O gasto total d'os Estaus Unius en esfensa en 2008 estió de más de 600.000 millons de dólars, lo que ye más d'un 41% d'o gasto melitar mundial y más que os catorce mayors gastos melitars chuntos. A renda per capita emplegada estió de 1.967$, alto u baixo nueu vegadas a meya mundial; con una tasa d'un 4% d'o PIB estió a segunda mayor entre os quince mayors gastos melitars, dimpués d'Arabia Saudí. A propuesta de presupuesto d'o Departamento d'Esfensa ta l'anyo 2010 ye de 533.800 millons de dólars, un 4% mayor que en 2009 y un 80% mayor que en 2001; amás bi ha una propuesta de 130.000 millons de dólars más ta las campanyas en Iraq y Afganistán. En setiembre de 2009 bi heba alto u baixo 130.000 soldatos esplegatos en Iraq y bells 62.000 en Afganistán. Dica o 9 d'octubre de 2009 l'exercito d'Estaus Unius ha teniu 4.349 baixas melitars en a Guerra d'Iraq, y 869 en a Guerra d'Afganistán